
На основу потписаног Уговора између Министарства пољопривреде, шумарства и водопривред-Управе за шуме бр.401-00-2072/2021-10 од 02.12.2021.године и Покрета горана Србије бр.49 од 02.12.2021.године о прихварању Пројекта :„Промоција шумарства кроз реализацију акција и активности  Покрета горана Србије у години јубилеја“ за суфинансирање приступили смо непосредној реализацији и то:
I- Наградни Конкурс за: прозни састав, песму, цртеж, карикатуру, плакат, горанску еколошку поруку и фотографију и есеј je завршен. Стручне комисије за преглед радова утврдиле су резултате и наградиле 78 учесника из 23 општине и града са пордучја Републике. На конкурсу су учествовали представници из31  општине и града. Најбоље резултате постигли су представници-учесници Конкурса из: Краљева, Књажевца и Раковице-Београд.
Награде за учеснике-књиге су набављене и ових дана биће достављене Покретима горана у општина и градовима. Због пандемије изазване вирусом covid19 и немогућности да сви награђени дођу у Београд биће уручене у местима боравка. На свечаним седницама општинских и градских организација поред јубиларних признања биће уручене награде учесницима  Конкурса-ученицима основних и средњих школа, од стране организатора Покрета горана Србије и Министарства пољопривреде, шумарства и водопривред-Управе за шуме. У прилогу Вам достављамо Извештај о резултатима Конкурса.

II- Садња спомен шума, по 60 садница, три локације у Београду и у више општина и градова Републике
Имајући у виду наше досадашње резултате на: пошумљавању голети, озелењавању, подизању ветрозаштитних појасева, расадничкој производњи, уређењу насеља и школских дворишта, у години јубилеја у више општина и градова у току јесени и у пролеће 2022.године засадићемо по 60 школованих садница лишћара и четинара.
У Београду  у току ове недеље, ако временске прилике дозволе засадићемо по 60 саднца у Спомен парку „Јајинци“ и Арборетуму Шумарског факултета, у парковима Калемегдан, Ташмајдан  и Земуну по 10 садница. Саднице су допремљене у Београд из горанског расадника из  Бруса и налазе се ускладиштене у расаднику ЈКП „Зеленило-Беорад“ у Земуну.
Трећа локација за садњу 60 садница је „Ушће“на Новом Београду. Због пандемије и отежаног ангажовања деце-ученика основних и средњих школа, наших најмлађих припадника, акцију садње одложоли смо за пролеће. Саднице за ову акцију садње су обезбеђене.


______________________________________________________________________________
Пројекат:„Промоција шумарства кроз реализацију акција и активности  Покрета горана Србије у години јубилеја“
______________________________________________________________________________

Акције садње у Београду извешћемо у сарадњи са: ЈКП „Зеленило-Београд“, Шумарским факултетом, Градском управом града Београда, заинтересованим волонтерима и представницима Министарства пољопривреде, шумарства и водопривреде-Управе за шуме. Извођење акције садње пратиће и представници јавног информисања. 

III- Oдржавање свечаних седница општинских, градских и покрајинских одбора Покрета горана и седнице Извршног одбора Покрета горана Србије у проширеном саставу су уручење јубиларних признања.
Иза нас је 60 година успешног рада и деловања.Резултати који су постигнути у свим сверама ангажовања и деловања наше организације нису могли да се догоде без ангажовања десетине хиљада наших припадника на свим нивоима организовања.

На седници Извршног одбора Покрета горана Србије донета је Одлука да се поводом јубилеја , а за посебно ангажовање у последњих десет година доделе и уруче следећа признања:
1) 20 Панчићевих оморика са сертификатом;
2) 40 златних плакета са сертификатом;
3) 80 повења,
4) 350 захвалница.

На основу потписаног Уговора и одобрених средстава са Ваше стране у износу од 451.220,00 динара  за израду признања приступили смо реализацији. Урадили смо-преузели смо одштампане сертификате за Панчићеву оморику, златну плакету, повељу и захвалницу и улошке (фасцикле) за наведена признања. Такође преузели смо и ураћене плакете: Панчићеву оморику и златну плакету..
Представници општинских, градских и покрајинских одбора Покрета горана признања за награђене из својих средина могу преузети у Покрету горана Србије од 15. децембра. На свечаним седницама општинских, градских и покрајинских одбора Покрета горана уз поштовање свих епидемијолошких мера биће уручена признања појединцима и организацијама за постигнуте резултате у претеклом периоду. Свечана седница Извршног одбора Покрета горана Србије  у проширеном саставу поводом обележавања јубилеја одржаће се у другој половини месеца.

IV- Припрема и отварање  изложбе слика са Међународних горанских ликовних колонија од I-XXIV под називом: „Здрава природа у делима  сликара и скулптоа“, учесника колоније.
Значајно место  у активностима Покрета горана Србије заузима и Међународна горанска ликовна колонија. За протекле 24 године, од 1995.године па до данас успешно смо организовали 24 колоније. У њеном раду узело је учешће 186 уметника (сликара и скулптора) из земље и иностранства. Од девете колоније у сазиву учествују и странци.
Ових дана селектор колоније Здравко Вучинић, са екипом задуженом за припрему изложбе извршиће одабир-селекцију од 60 слика и 1 скулптуре за поставку и припремиће каталог за штампу.





                                                                                          ПОКРЕТ ГОРАНА СРБИЈЕ
                                                                                                      С е к р е т а р
                                                                                            
                                                                                             Мирослав Михајиловић

